b'\n_START_ARTICLE_\nOulun koulu\n_START_PARAGRAPH_\nOulun kouluksi tai Oulun koulukunnaksi kutsutaan arkkitehtuurin koulukuntaa tai liikett\xc3\xa4, joka syntyi Oulun yliopiston arkkitehtiosastolla 1970-luvun puoliv\xc3\xa4liss\xc3\xa4. Koulukunnan syntyyn liitet\xc3\xa4\xc3\xa4n usein professori Reima Pietil\xc3\xa4n nimi, koska h\xc3\xa4n oli liikkeen alkuaikoina Oulun arkkitehtiosaston professorina._NEWLINE_Oulun koulu etsi vaihtoehtoja 1970-luvulla vallinneeseen modernistiseen arkkitehtuuriin. Liikkeest\xc3\xa4 voi erottaa kolme suuntausta, jotka toistuvat useimmissa koulukunnan nimeen laskettavissa rakennuksissa. Parhaiten se tunnetaan regionalistisesta punatiiliarkkitehtuuristaan. Yksi osa liikett\xc3\xa4 olivat karelianismiin ja kansallisromantiikkaan pohjautuvat puurakennukset. Kolmas suuntaus oli kansainv\xc3\xa4lisen postmodernistisen tyylin seuraaminen.'